Weeldewa se enjin kom nie die mas op nie | Maroela Media
Volvo XC90. Foto: Verskaf
Volvo het onlangs geringe opknappings aan sy fantastiese XC90-produk aangebring. Die enjin pla egter. Die opknappings is:
Die XC90 is Volvo se groot sportnutsvoertuig met sitplek vir sewe, gewoonlik – maar daar is nou ŉ opsionele sessitplek-weergawe. Die sessitplek-uitleg begin redelik gewild raak – die XC90 en BMW se X7 bied dit aan. Tensy die vyfde en sesde sitplek luuks is, sien ek nie die nut daarvan om die middelste sitplek in die tweede ry te verwyder nie. BMW se X7 kry dit beter reg omdat die twee sitplekke in die middelste ry dan luukser sitplekke met armleunings en so meer is.
Die Volvo se binneruim is puik. Dit is pragtig uitgelê met ongelooflike materiale. Die bougehalte is puik en Volvo se sitplekke van die bestes in die bedryf wat my betref. Die Bowers & Wilkens-klankstelsel in die Volvo XC90 is by ŉ redelike marge die topstandaard-klankstelsel in enige voertuig tans beskikbaar, selfs bó Lexus se Mark Levinson-stelsel.
Dit bring my by die appeltjie wat ek met Volvo wil skil. Die ontwerp is asemrowend mooi. Die binneruim puik. Die materiale fantasties. En dit word alles bederf deur Volvo se huidige enjins. Volvo het ŉ paar jaar gelede die besluit geneem om net 2.0-viersilinderturbo-enjins te gebruik, petrol of diesel.
Met dié is ŉ D4, D5, T4, T5 en T6 almal min of meer dieselfde enjin met verskillende blikbreine wat sê hoeveel krag en so meer. Dit bied twee probleme. Al is die uitstoot dalk laer in die nuwe reeks Drive-E-enjins – is hulle almal redelik swaar op brandstof. Die ander probleem is – ŉ viersilinderturbo-enjin het geen persoonlikheid nie. ŉ Luukse weeldewa van dié grootte wat R1 miljoen kos moet die opsie bevat vir ŉ sessilinderenjin. ŉ Sessilinder is net baie meer romerig en karaktervol.
Volvo verkoop genoeg groot sportnutse en luukse sedans wêreldwyd om dán eerder ŉ 2.0-sessilinder met ŉ klein kapasiteit te ontwikkel. Maar – Volvo se strategie lê nie by binnebrandenjins nie. Volvo sal van dié jaar, 2020, nie weer ŉ nuwe voertuig verkoop wat nie ŉ vorm van hibridiese krag het nie. So, intussen, terwyl ons wag vir ŉ elektriese XC90 met ŉ reikafstand van 500 km of meer, moet ons maar tevrede wees met ŉ growwe 2.0-viersilinder wat swaar is op brandstof. Ai.
Ek het verlede jaar ŉ T6 gebruik om plaas toe te ry. Dit is so by die 500 km soontoe en terug, oop pad. Met die spoedbeheer gestel op 130 km/h is die beste wat die Volvo kon bied 12 ℓ/100 km. BMW se X5 M50d wat 300 kW het, bied beter brandstofverbruik op dieselfde pad terwyl ek my woonwa sleep. Dis onaanvaarbaar.
Volvo XC90 T5 AWD Momentum 187 kW/350 Nm 7.6 ℓ/100 km R1 040 944
Volvo XC90 T5 AWD Inscription 187 kW/350 Nm 7.6 ℓ/100 km R1 089 944
Volvo XC90 T5 AWD R-Design 187 kW/350 Nm 7.6 ℓ/100 km R1 106 444
Volvo XC90 D5 AWD Inscription 173 kW/480 Nm 5.7 ℓ/100 km R1 133 279
Volvo XC90 T6 AWD Inscription 235 kW/400 Nm 8.0 ℓ/100 km R1 136 629
Volvo XC90 D5 AWD R-Design 173 kW/480 Nm 5.7 ℓ/100 km R1 149 799
Volvo XC90 T6 AWD R-Design 235 kW/400 Nm 8.0 ℓ/100 km R1 153 129
Volvo XC90 T8 Twin Engine AWD Inscription 300 kW/640 Nm 2.1 ℓ/100 km R1 288 660
Volvo XC90 T8 Twin Engine AWD R-Design 300 kW/640 Nm 2.1 ℓ/100 km R1 303 410
Die reeks word gedek deur ŉ 5 jaar/100 000 km-waarborg en 5 jaar/100 000 km- omvattende instandhoudingsplan. Die brandstofverbruiksyfers is die vervaardiger se NEDC-laboratoriumsyfers wat geensins in die werklikheid behaal sal kan word nie. Ons gemiddeld met die D5 teen die tyd dat hy teruggegaan het, is 9.3 ℓ/100 km en ons het baie rustig met hom gery.
Haval H9 2.0T 4WD Luxury 180 kW/350 Nm 10.9 ℓ/100 km 5 jaar/100 000 km- waarborg
5 jaar/60 000 km- diensplan R609 900
Toyota Land Cruiser Prado 3.0DT VX-L 120 kW/400 Nm 8.5 ℓ/100 km 3 jaar/100 000 km- waarborg
9-dienste-diensplan R1 052 100
Audi Q7 45TDI Quattro 183 kW/600 Nm 6.3 ℓ/100 km 1 jaar/onbeperkte km-waarborg
5 jaar/100 000 km- omvattende instandhoudingsplan R1 094 000
Land Rover Discovery SE Sd4 177 kW/430 Nm 6.5 ℓ/100 km 5 jaar/100 000 km- waarborg
5 jaar/100 000 km- omvattende instandhoudingsplan R1 193 872
BMW X5 xDrive30d xLine 195 kW/620 Nm 7.0 ℓ/100 km 2 jaar/onbeperkte km-waarborg
5 jaar/100 000 km- omvattende instandhoudingsplan R1 233 096
Mercedes-Benz GLE300d 4Matic 180 kW/ 500 Nm 6.4 ℓ/100 km 2 jaar/onbeperkte km-waarborg
5 jaar/100 000 km- omvattende instandhoudingsplan R1 252 187
In dié segment is daar ŉ magdom rolspelers. Daar is iets vir elke geur. Die Haval is die enigste model hier wat die Volvo se brandstofverbruik sal klop met ŉ werklike syfer van in die 18 ℓ/100 km. So, wees versigtig – dit lyk dalk soos ŉ winskoop, maar nie by die pompe nie. In dié segment is die Prado vir my ŉ wenner vir ŉ eerlike 4×4 met sewe sitplekke … dan die X5. In terme van enjin is die X5 se M50d onweerlegbaar.
Die probleem is hulle pak al hoe meer luukshede in en neem hom van een ton na twee en ‘n half ton met al die gemors en dan will hulle ‘n klein enjin insit. Op de gelykte jaag hy soos die hel by jou verby en by die opdraande ry die 900 CC Renault Kwid vir hom weg. Ek sien dit daagliks met die duur Duitse en Bavariese motors ook. Nie gemaak vir Suid Afrika se odraandes nie.
Die laaste 2 Volvo modelle 2.1l/100 km?